Ministar zdravlja Siniša Varga zatražio je istragu u splitskom KBC-u nakon što je Index objavio navodno dopisivanje na Facebooku splitskog kirurga Hrvoja Tomasovića i liječnice Ivanom Rosenzweig Jukić. U toj korespondencij, podsjetimo, dvoje se liječnika navodno dogovara o uzimanju mita od pacijenata oboljelih od karcinoma i podjeli novca.



Mazzocco: Dopisivanje doktora o mitu je autentično!



Sanacijski upravitelj splitskog KBC-a Nikola Kolja Poljak poručio je da oni nikoga ne čekaju i da Povjerenstvo za unutarnji nadzor bolnice već djeluje zbog dopisivanja dvoje liječnika, koje je nazvao degutantnim.



Gostujući u Dnevniku 3 Hrvoje Tomasović kazao je kako njegov status nije promijenjen. "Razgovarao sam sa svojim ravnateljem, radim i dalje. Mene je javnost linčovala, a ministar Matija Babić me je osudio na temelju konstruiranih laži", kazao je Tomasović. "Novinar Mazocco me nazvao u utorak i upozorio me da o meni ima tekst. Nakon toga me je kontaktirao jedan čovjek, bezličan - iz podzemlja, koji je tražio da mu dam 20 tisuća eura ili će me uništiti. Mailom sam ga trebao kontaktirati u petak. Kaže da je sve prijavio policiji, uključujući i to da mu je hakiran Facebook profil. Kao što je Mesić govorio, neka institucije rade svoj posao", zaključio je.